stanford-oval/wikipedia huggingface dataset:
I'm Just Ken
הפצה

לקראת עליית הסרט "ברבי" לאקרנים, הפיצו אולפני האחים וורנר קליפ מתוך הסרט בצירוף ביצועו של גוסלינג עבור הסינגל ב-10 ביולי 2023.
פרסים ומועמדויות

| שנה | פרס | קטגוריה | תוצאה | סימוכין |
| --- | --- | --- | --- | --- |
| 2024 | פרסי גלובוס הזהב | השיר המקורי הטוב ביותר | מועמדות |  |
| 2024 | פרסי איגוד מבקרי הקולנוע האמריקאי | השיר הטוב ביותר | זכייה |  |
| 2024 | פרס סטלייט | השיר המקורי הטוב ביותר | מועמדות |  |
| 2024 | פרס אוסקר | השיר המקורי הטוב ביותר | מועמדות |  |
| 2024 | פרס אמי אמנותי לבידור בפריים טיים | הכוריאוגרפיה הטובה ביותר לתוכנית מגוון או מציאות (The Oscars) | מועמדות |  |
משתתפים

כל שמות האנשים לעיל נלקחו מהערות האלבום של Barbie: The Album.
| 0 | 1 | 2 |
| --- | --- | --- |
|  מארק רונסון – כותב, מפיק, גיטרה בס, סינת'ים  אנדרו וויאט – כותב, מפיק, סינתיסייזר, קולות רקע, עיבוד מקהלה  האחים פיקארד – הפקה נוספת  סלאש – גיטרת ליד, גיטרת רית'ם  וולפגנג ואן חאל (אנ') – גיטרת רית'ם  ג'וש פריז (אנ') – תופים  מייק ריצ'יוטי – פסנתר |  רוג'ר מאנינג – סינתיסייזר  ברנדון בוסט – מתכנת, מהנדס  ג'ף פוסטר – מהנדס הקלטות מקהלות גברים  פיטר קובין – מהנדס פסקול, מהנדס הקלטות מקהלה  קירסטי ואלי – מהנדסת פסקול, מהנדסת הקלטות מקהלה  דניאל היידן – תקליטן  אלכס ונגואר – הקלטת תזמורת, מהנדס הקלטות פסנתר |  מאט דאנקלי – עיבוד תזמורתי  בן פארי – מנהל מקהלה  ריקי דמיאן – מהנדס ג'ייק פרגוסון – עוזר מהנדס  מייק קלינק – ההקלטה של סלאש  טום אלמהירסט – עירבול אותות  אדם הונג – מהנדס |
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 79 |  |
|  אוסטריה | Ö3 אוסטריה טופ 40‏ | 45 |  |
|  אוסטרליה | מצעד הסינגלים האוסטרלי | 66 |  |
|  אירלנד | מצעד הסינגלים האירי | 16 |  |
|  ארצות הברית | בילבורד הוט 100 | 87 |  |
|  ארצות הברית | מצעד שירי הרוק & האלטרנטיביים | 5 |  |
|  גרמניה | GfK – טופ 100 | 86 |  |
|  הולנד | מצעד 40 הסינגלים ההולנדיים | 3 |  |
|  הממלכה המאוחדת | מצעד הסינגלים הבריטי | 14 |  |
|  ניו זילנד | המצעד הניו זילנדי הרשמי | 25 |  |
|  צ'כיה | מצעד 100 הסינגלים הדיגיטליים | 22 |  |
|  קנדה | קנדה הוט 100 | 59 |  |
|  שוודיה | סוורייטופליסטן | 11 |  |
|  שווייץ | המצעד השווייצרי | 99 |  |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |   ‏‏‏  2023>  |
| --- | --- | --- | --- |
|  ארצות הברית | מצעד שירי הרוק & האלטרנטיביים | 69 |  |
טיסה 052 של אוויאנקה

| --- | --- |

הריסות טיסה 52 במקום ההתרסקות
 תאריך:  25 בינואר 1990
 מיקום:  קוב נק, ניו יורק
 גורם:  מיצוי הדלק, טעות אנוש
 קואורדינטות:  40°52′48″N 73°29′43″W﻿ / ﻿40.88°N 73.495277777778°W﻿ / 40.88; -73.495277777778
 הרוגים:  73
 פצועים:  85
 ניצולים:  85
 המעורבים באסון

כלי טיס
 כלי טיס:  בואינג 707
 מספר זנב:  HK-2016
 מוצא:  בוגוטה, קולומביה
 יעד:  ניו יורק, ארצות הברית
 חניות ביניים:  מדיין, קולומביה
 מפעיל:  אוויאנקה
 נוסעים:  149
 אנשי צוות:  9
   MDE (חניית ביניים)BOG (המראה)    קוב נק (מקום ההתרסקות)JFK (יעד)
 
טיסה 052 של אוויאנקה הייתה טיסה של חברת אוויאנקה שיצאה מבוגוטה שבקולומביה לניו יורק והתרסקה במרחק קצר מיעדה.
התאונה האווירית אירעה ב-25 בינואר 1990. טיסה 052 של אוויאנקה, חברת התעופה הקולומביאנית, המריאה משדה התעופה הבינלאומי בלימה לכיוון שדה התעופה מדיין בקולומביה. משם המשיכה הטיסה לנמל התעופה הבינלאומי ניו יורק קנדי. על המטוס מדגם בואינג 707 היו 158 נוסעים ואנשי צוות.
המטוס המריא לכיוון ניו יורק. עם כניסתו למרחב האווירי של ניו יורק הורה מגדל הפיקוח לטייס לעכב את נחיתתו ולחוג באוויר בשל תנאי מזג אוויר קשים. בעקבות מזג האוויר נוצר עומס עצום במרחב האווירי של ניו יורק. לפי דיווחים מאותו לילה, אחד מכל חמישה מטוסים שניסה לנחות באזור מנהטן נאלץ לבצע הקפה נוספת מכיוון שהחטיא את המסלול.
הטייסים שקלו לפנות ליעד חלופי בבוסטון, ושיערו שיצליחו לנחות בשלום. לאחר 77 דקות המתנה, עם מכלי דלק כמעט ריקים, נתן מגדל הפיקוח לטיסה 052 אישור נחיתה במסלול 22L. כשהנמיך המטוס לגובה 500 מטרים מהקרקע הוא נקלע לרוחות חזקות שגרמו לו לסטות מהנתיב ולחרוג מהמסלול. צוות המטוס ניסה לבצע הקפה נוספת, אך לשווא. הדלק במכלים אזל והמטוס התרסק על לונג איילנד, כ-20 ק"מ בלבד משדה התעופה. 73 נוסעים ואנשי צוות נהרגו ו-85 נפצעו. מאחר שבמטוס אזל הדלק לא התלקחה אש בעת ההתרסקות וייתכן שבכך נמנעו אבדות נוספות.
ועדת החקירה שהוקמה לחקר האסון קבעה שהגורם לאסון הוא טעות אנוש של הטייסים. אף על פי שטייסי אוויאנקה הזהירו ואמרו שהדלק עומד לאזול, הם לא הזכירו את המילה "מצב חירום" אפילו פעם אחת, כמקובל במצבים כאלה, ולכן קשה לדעת אם הפקחים היו מודעים למצב האמיתי של טיסה 052 בטרם ההתרסקות. הטייסים ביקשו רק אישור נחיתה בעדיפות גבוהה, וייתכן שחוסר שליטה מספקת באנגלית גרם להם לחשוב שמגדל הפיקוח מודע לגודל הסכנה.
שינג'י אוקזאקי

זהו שם יפני; שם המשפחה הוא .
שינג'י אוקזאקי (ביפנית: 岡崎 慎司; נולד ב-16 באפריל 1986) הוא כדורגלן עבר יפני.
קריירת מועדונים

אוקזאקי הוא בוגר תיכון טאקיגאווה דאייני. אחרי שהצטיין במדי קבוצת הכדורגל של התיכון, חתם ל-5 שנים בשימיזו ס-פולסה. בדצמבר 2005, ערך את הופעת הבכורה שלו סנפרנס הירושימה. ב-15 באפריל 2007, הוא הבקיע את השער הבכורה שלו נגד קוואסאקי פרונטאלה. בעונתו הראשונה במועדון כבש 3 שערים ב-13 משחקים. בעונת 2008 כבש 10 שערים ב-27 משחקים, והגיע עם קבוצתו לגמר גביע הליגה בו הפסידה 0–2 לאויטה טריניטה. ב-30 בינואר 2011, חתם ל-3 וחצי שנים בשטוטגרט הגרמנית. ב-17 בפברואר 2011, אישרה פיפ"א את המעבר. באותו יום הוא ערך את הופעת הבכורה שלו בהפסד 1–2 לבנפיקה ליסבון בליגה האירופית. ב-20 בפברואר 2011, אוקזקי ערך את הופעת הבכורה שלו בבונדסליגה נגד באייר לברקוזן. אוקזקי הבקיע את השער הראשון שלו נגד הנובר 96. ב-19 בפברואר 2012 הבקיע בבעיטה חופשית נגד הנובר 96, שער זה זכה לתואר "שער החודש בבונדסליגה". אוקזאקי הוא היפני השני שזוכה בתואר זה אחרי שיאשיקו אוקודרה עשה זאת באפריל 1978 כאשר שיחק בפ.צ. קלן. בעונת 2012/2013 כבש רק שני שערים בליגה, אך ב-22 בנובמבר באותה עונה הוא הבקיע את שעריו הראשונים באירופה בניצחון 1–5 נגד סטיאווה בוקרשט.
ב-1 ביולי 2013, אוקזקי עבר למיינץ 05. הוא הבקיע את שער הבכורה שלו בניצחון קבוצתו 2–3 נגד קבוצתו הקודמת שטוטגרט. ב-26 ביוני 2015 חתם בלסטר סיטי מהפרמייר ליג. ב-8 באוגוסט ערך את הופעתו הבכורה בקבוצה בניצחון 2–4 על סנדרלנד. ב-15 באוגוסט הבקיע את שערו הראשון בניצחון 1–2 על ווסטהאם יונייטד. באותה העונה זכה אוקזאקי עם הקבוצה באליפות הפרמייר ליג, לראשונה בתולדותיה.
ב-30 ביולי 2019 חתם במאלגה לעונה אחת. עם זאת, מלאגה ביטלה החוזה עם אוקאזקי לאחר 34 ימים בלבד, מכיוון שהקבוצה לא הצליחה לרשום אותו מכיוון שדרישות השכר שלו חרגו מהוצאות התקציב המקסימליות שלה כפי שהותרה בליגה.
ב-4 בספטמבר 2019, חתם על חוזה לעונה אחת בוסקה, עמה עלה בתום העונה ללה ליגה כשהיפני כובש 12 שערים.
קריירה בין-לאומית

בצעירותו אוקזאקי היה חלק מנבחרת יפן עד גיל 23 והיה איתה באולימפיאדת בייג'ינג. באוקטובר 2008 ערך את הופעת הבכורה שלו במדי נבחרת יפן. ב-20 בינואר 2009 הבקיע את שער הבכורה שלו במדי הנבחרת נגד תימן במסגרת מוקדמות גביע אסיה 2011. בשנת 2009 הבקיע 15 שערים ב-16 משחקים בנבחרת. אוקזאקי בסגל הנבחרת במונדיאל 2010. ב-24 ביוני 2010 הבקיע בניצחון 1–3 נגד דנמרק. אוקזאקי הבקיע שלושער בניצחון 0–5 נגד ערב הסעודית במסגרת גביע אסיה 2011 שבסיומו זכה עם הנבחרת בתואר בפעם הרביעית. אוקזאקי סיים כמלך השערים במסגרת מוקדמות מונדיאל 2014 של אסיה. לאוקזאקי יש 50 שערים במדי נבחרת יפן והוא במקום הראשון ברשימת כובשי הנבחרת בכל הזמנים.
סטטיסטיקה > מועדונים

| מועדון | עונה | ליגה> משחקים | ליגה> שערים | גביע> משחקים | גביע> שערים | גביע הליגה> משחקים | גביע הליגה> שערים | יבשתי> משחקים | יבשתי> שערים | סה"כ> משחקים | סה"כ> שערים |
| --- | --- | --- | --- | --- | --- | --- | --- | --- | --- | --- | --- |
| שימיזו ס-פולסה | 2005 | 1 | 0 | 3 | 0 | 1 | 0 | - | - | 5 | 0 |
| שימיזו ס-פולסה | 2006 | 7 | 0 | 3 | 0 | 2 | 0 | - | - | 12 | 0 |
| שימיזו ס-פולסה | 2007 | 21 | 5 | 2 | 0 | 2 | 0 | - | - | 25 | 5 |
| שימיזו ס-פולסה | 2008 | 27 | 10 | 2 | 1 | 5 | 0 | - | - | 34 | 11 |
| שימיזו ס-פולסה | 2009 | 34 | 14 | 3 | 2 | 4 | 1 | - | - | 41 | 17 |
| שימיזו ס-פולסה | 2010 | 31 | 13 | 4 | 2 | 2 | 1 | - | - | 37 | 16 |
| שימיזו ס-פולסה | סה"כ | 121 | 42 | 17 | 5 | 16 | 2 | - | - | 154 | 49 |
| שטוטגרט | 2010/2011 | 12 | 2 | - | - | - | - | 2 | 0 | 14 | 2 |
| שטוטגרט | 2011/2012 | 26 | 7 | 3 | 0 | - | - | - | - | 29 | 7 |
| שטוטגרט | 2012/2013 | 25 | 1 | 6 | 1 | – | – | 11 | 2 | 42 | 4 |
| שטוטגרט | סה"כ | 63 | 10 | 9 | 1 | – | – | 13 | 2 | 85 | 13 |
| מיינץ 05 | 2013/2014 | 33 | 15 | 2 | 0 | – | – | – | – | 35 | 15 |
| מיינץ 05 | 2014/2015 | 32 | 2 | 1 | 1 | – | – | 2 | 1 | 35 | 15 |
| מיינץ 05 | סה"כ | 65 | 27 | 2 | 0 | – | – | – | – | 35 | 15 |
| לסטר סיטי | 2015/2016 | 36 | 5 | 2 | 1 | 1 | 0 | – | – | 39 | 6 |
| סה"כ בקריירה | סה"כ בקריירה | 217 | 67 | 28 | 6 | 17 | 2 | 13 | 2 | 274 | 77 |
סטטיסטיקה > בנבחרת

נכון ל-11 ביוני 2015
| נבחרת לאומית | שנה | משחקים | שערים |
| --- | --- | --- | --- |
יפן עד גיל 23: 
| יפן עד גיל 23 | 2007 | 7 | 0 |
| יפן עד גיל 23 | 2008 | 7 | 1 |
| יפן עד גיל 23 | סה"כ | 14 | 1 |
יפן: 
| יפן | 2008 | 4 | 0 |
| יפן | 2009 | 16 | 15 |
| יפן | 2010 | 15 | 3 |
| יפן | 2011 | 14 | 8 |
| יפן | 2012 | 9 | 3 |
| יפן | 2013 | 14 | 7 |
| יפן | 2014 | 12 | 4 |
| יפן | 2015 | 8 | 4 |
| יפן | סה"כ | 93 | 42 |
תארים

גביע אסיה בכדורגל: 2011
אליפות הפרמיירליג: 2015/2016
נבחרת השנה ביפן: 2009
נבחרת הטורניר בגביע אסיה בכדורגל: 2011
שער החודש בבונדסליגה: פברואר 2012
אוקזאקי במדי נבחרת יפן
עיטור אות הכבוד

| --- | --- |

  
 פרטים
 מדינה:  ברית המועצות 
 נוסד:  25 בנובמבר 1935 
 הענקות
 סה"כ הוענקו:  1,580,850 
 
עיטור אות הכבוד היה עיטור אזרחי של ברית המועצות (בין עיטורי ברית המועצות).
העיטור נוסד ב-25 בנובמבר 1935. על פי הקריטריונים שנקבעו על ידי הממשלה הסובייטית, לעיטור היו זכאים:
אזרחים וארגונים אשר תרמו לפיתוח התעשייה, החקלאות, הבנייה, התקשורת, שירותי הבריאות והשירות לאזרח.
אזרחים או ארגונים אשר הצליחו להגדיל את הייצור ובו זמנית להקטין על עלותו.
אזרחים או ארגונים אשר הצטיינו בייצוא הסוציאליזם לרפובליקות ברית המועצות ולמדינות אחרות ברחבי העולם.
עבור המצאות וחידושים אשר תרמו לאיכות החיים של האזרחים.
על הישגים בתחום המדעי.
עבור אומץ ותושייה בהגנת המדינה או עבור הצלת חיים בזמני שלום.
לעיטור צורת אליפסה, והוא בגובה 46 מ"מ, ורוחב 32.5 מ"מ. על הצד הקדמי של העיטור מופיעים פועל ואיכרה, חברת קולחוז, הנושאים דגלים אדומים עם הכיתוב "פועלי כל העולם, התאחדו!". העיטור עשוי מכסף. הוא נענד על סרט בצבע ורוד בהיר עם שני פסים כתומים בצדדים.
עד להתפרקות ברית המועצות הוענקו 1,580,850 עיטורי אות הכבוד. העיטור האחרון הוענק ב-23 בדצמבר 1988.
טליה בלסם

| --- | --- |
אין תמונה חופשית
 לידה:  5 במרץ 1959 (בת 65) ניו יורק, ארצות הברית 
 מדינה:  ארצות הברית ארצות הברית
 תקופת הפעילות:  מ-1977 
 מקום לימודים:  מכון לי סטרסברג לתיאטרון ולקולנוע 
 בן או בת זוג:  ג'ון סלאטרי (30 בדצמבר 1998–?) 
 צאצאים:  הארי סלאטרי 
 פרסים והוקרה:  פרס עולם התיאטרון (1992) 
 פרופיל ב-IMDb
 
טליה בלסם (באנגלית: Talia Balsam; נולדה ב-5 במרץ 1959) היא שחקנית טלוויזיה וקולנוע אמריקאית ממוצא יהודי.
ביוגרפיה

בלסם נולדה בעיר ניו יורק שבארצות הברית, לשחקן מרטין בלסם ולשחקנית ג'ויס ואן פאטן (אנ'). אביה יהודי ואמה נוצרייה. היא אחיינית של השחקן דיק ואן פאטן (אנ') ושל השחקנית פאט ואן פאטן.
היא למדה בפנימייה בעיר טוסון שבאריזונה.
קריירה

בשנת 2007 שיחקה בסדרה "מד מן" בתפקיד מונה סטרלינג, גרושתו של סטרלינג' שגולם על ידי בעלה במציאות ג'ון סלאטרי. בשנת 2011 שיחקה בסרט "קשר לא מחייב".
בשנת 2016 החלה לשחק בסדרה "גירושים".
בלסם השתתפה בתפקידי אורח במספר סדרות בהן "הומלנד", "האחות ג'קי", "אלי מקביל" ו"ללא עקבות".
בשנת 2019 שיחקה בסרט הדרמה "עליות ומורדות".
בשנת 2021 שיחקה בסרט הדרמה הביוגרפי "מחיר החיים", אודות פיגועי 11 בספטמבר לצד השחקן מייקל קיטון. באותה שנה שיחקה בתפקיד קטן בדרמת הפשע "הקדושים של ניוארק" שבוים על ידי אלן טיילור ונכתב על ידי דייוויד צ'ייס ולורנס קונר; הוא מהווה פריקוול לאירועי סדרת דרמת הפשע "הסופרנוס" של HBO.
בשנת 2022 השתתפה בסרט מותחן האימה הפסיכולוגי "אדונית הבית" בדמותה של דיאנדרה.
בשנת 2023 גילמה את דמותה של בוני בסדרת המותחן "שממה" מבית אמזון פריים וידאו.
חיים פרטיים

בשנים 1989-1993 הייתה נשואה לג'ורג' קלוני. בשנת 1998 נישאה לעמיתה לסדרה "מד מן", השחקן ג'ון סלאטרי, ולהם בן משותף. מתגוררים בשכונת סוהו שבמנהטן.
הערות שוליים

↑  Talia Balsam, באתר allmovie
↑  כריס ביצ'אם, Real-life couple John Slattery & Talia Balsam dish playing ‘Mad Men’ exes (Exclusive Video), באתר goldderby
| --- | --- |
בקרת זהויות :  LCCN: no2011124573  VIAF: 39585326   WorldCat (עם VIAF): 39585326 
ערך זה הוא קצרמרבנושא אישים. אתם מוזמנים לתרום לוויקיפדיה ו.
החיה

ערך זה עוסק בדמות בחזון יוחנן. אם התכוונתם לרכב השרד של נשיא ארצות הברית, ראו .
שטיח קיר מימי הביניים של "השילוש הבלתי קדוש": הדרקון, החיה, ונביא השקר (האנטיכריסט).
האפיפיורית יוהנה כזונת בבל הגדולה, עם כיסוי ראש דמוי כתר האפיפיור, רוכבת על החיה האפוקליפטית בעלת שבעת הראשים. תעמולה פרוטסטנטית אנטי-אפיפיורית, ציור של לוקאס קראנאך האב
החיה שלראשה כתר אפיפיורי איור מתוך תרגום הברית החדשה של מרטין לותר משנת 1522.
החיה או החיה מספר ההתגלות (ביוונית: Θηρίον) היא דמות המוזכרת בספר חזון יוחנן בברית החדשה. חיה זו הופיעה בחזונו של יוחנן כותב הבשורה, ומוזכרת לראשונה בפרק י"א של הספר, כחיה העולה מן התהום:
וּבְכַלּוֹתָם עֵדוּתָם הַחַיָּה הָעֹלָה מִתְּהוֹם תַּעֲשֶׂה עִמָּהֶם מִלְחָמָה וְתוּכַל לָהֶם וַהֲרָגָתַם.
תאורה של החיה מופיע בהמשך, בפרק י"ג:
וָאֱהִי עֹמֵד עַל־חוֹל הַיָּם וָאֵרֶא חַיָּה עֹלָה מִן־הַיָּם וְלָהּ עֶשֶׂר קְרָנַיִם וְשִׁבְעָה רָאשִׁים וּבְקַרְנֶיהָ עֲשָׂרָה כְתָרִים וּבְרָאשֶׁיהָ שְׁמוֹת גִּדּוּפִים; וְהַחַיָּה אֲשֶׁר רָאִיתִי מַרְאֶהָ כְּמַרְאֵה הַנָּמֵר וְרַגְלֶיהָ רַגְלֵי דֹב וּפִיהָ פִּי אַרְיֵה וַיִּתֶּן־לָהּ הַתַּנִּין אֶת־כֹּחוֹ וְאֶת־כִּסְאוֹ וּמִמְשָׁל רָב; וָאֵרֶא וְהִנֵּה אֶחָד מֵרָאשֶׁיהָ כְּפָצוּעַ פֶּצַע לָמוּת וּמַכַּת מָוֶת אֲשֶׁר־לָהּ נִרְפָּאָה וַתִּשְׁתּוֹמֵם כָּל־הָאָרֶץ אַחֲרֵי הַחַיָּה.
במסורת הנוצרית, החיה, הדרקון ונביא השקר (האנטיכריסט) מובאים לעיתים ביחד בתור "השילוש הבלתי קדוש" - ההפך מהשילוש הקדוש - שיחולל את יום הדין.
תיאור החיה בספר ההתגלות

בספר חזון יוחנן מופיעה ראשונה "החיה העולה מן הים":
וּבְכַלּוֹתָם עֵדוּתָם הַחַיָּה הָעֹלָה מִתְּהוֹם תַּעֲשֶׂה עִמָּהֶם מִלְחָמָה וְתוּכַל לָהֶם וַהֲרָגָתַם.
חיה זו מופיעה לאחר תום תקופת נבואתם של שני העדים, והורגת את העדים. החיה מתוארת כנמר שלו שבעה ראשים, ואשר שמות לא קדושים (גידופים). לכל אחד מהראשים לפחות קרן אחת, אבל בסך הכל לחיה עשר קרניים, שכל אחד מעוטר בעטרה. לפה החיה צורת פה של אריה, ולרגליה צורה של רגלי דב.
בצאתה מן המים פוגשת את החיה את התנין:
וַיִּתֶּן־לָהּ הַתַּנִּין אֶת־כֹּחוֹ וְאֶת־כִּסְאוֹ וּמִמְשָׁל רָב.
וכל יושבי הארץ עובדים את החיה או מתים (למעט המאמינים בישו):
וַיִּשְׁתַּחֲווּ לַתַּנִּין אֲשֶׁר־נָתַן מֶמְשָׁלָה לַחַיָּה וַיִּשְׁתַּחֲווּ לַחַיָּה... וַיִּנָּתֶן לָהּ לַעֲשׂוֹת מִלְחָמָה עִם־הַקְּדֹשִׁים וּלְנַצְּחָם וַתִּנָּתֶן לָהּ מֶמְשָׁלָה עַל־כָּל־מִשְׁפָּחָה וָעָם וְלָשׁוֹן וָגוֹי וְיִשְׁתַּחֲווּ לָהּ כָּל־יֹשְׁבֵי הָאָרֶץ אֲשֶׁר לֹא־נִכְתְּבוּ שְׁמוֹתָם בְּסֵפֶר הַחַיִּים אֲשֶׁר לַשֶׂה הַטָּבוּחַ מִיּוֹם הִוָּסֵד תֵּבֵל.
לאחר מכן מופיעה חיה נוספת, המכונה "החיה מן האדמה":
וָאֵרֶא חַיָּה אַחֶרֶת עֹלָה מִן־הָאֲדָמָה וְלָהּ שְׁתֵּי קְרָנַיִם כְּקַרְנֵי הַשֶׂה וּמְדַבֶּרֶת כַּתַּנִּין; וְהִיא עֹשָׂה כָּל־פִּקּוּדֵי הַחַיָּה הָרִאשׁוֹנָה בְּפָנֶיהָ וּמְבִיאָה אֶת־הָאָרֶץ וְישְׁבֶיהָ לְהִשְׁתַּחֲוֹת לַחַיָּה הָרִאשׁוֹנָה אֲשֶׁר־נִרְפְּאָה מַכַּת מָוֶת אֲשֶׁר־לָהּ.
תאורה של החיה מן האדמה אינו מופיע בספר ההתגלות, ומצוין רק כי לה שתי קרניים. החיה מן האדמה נותנת לחיה מן הים את השליטה בארץ.
החיה מן האדמה הורגת את כל מי שלא עובד את החיה מן הים, ומסמנת ב"סימן החיה" את כל עובדי החיה:
וְכֹל אֲשֶׁר־לֹא יִשְׁתַּחֲווּ לְצֶלֶם הַחַיָּה תַּסְגִּירֵם לַמָּוֶת. וַתַּעַשׂ אֶת־אֲשֶׁר כֻּלָּם לְמִקָּטֹן וְעַד־גָּדוֹל אִם־אֶבְיוֹן וְאִם־עָשִׁיר גַּם־בְּנֵי הַחֹרִים גַּם־הָעֲבָדִים יַתְווּ תָו עַל־יַד יְמִינָם אוֹ עַל־מִצְחֹתָם; וְלֹא־יוּכַל אִישׁ לִקְנוֹת אוֹ לִמְכֹּר כִּי אִם־בִּהְיוֹת עָלָיו תָּו הַחַיָּה אוֹ שְׁמָהּ אוֹ־מִסְפַּר שְׁמָהּ.
על כל האנשים נאסר לסחור עם מי שאינו נושא את תו החיה, או את שמה עליו או את מספר החיה (666). הסימן נכתב על מצחם של האנשים או על ידם הימנית.
בהמשך החיה מארגנת את מלכי הארץ וצבאותיהם להילחם ברוכב על הסוס הלבן (שם, פרק י"ט, פסוק 11). בסופו של הקרב החיה ונביא השקר נתפסים ומושלכים אל תוך אגם האש.
זהותה של החיה > ההשקפה ההיסטורית

רוב התאולוגים הנוצרים מזהים את החיה עם האימפריה הרומית, או עם שליטיה (ביחוד נירון - קיסר רומא בעת כתיבת חזון יוחנן). נירון היה הקיסר החמישי (אחרי יוליוס קיסר, אוגוסטוס, טיבריוס, קליגולה וקלאודיוס). פרשנות זו מסתמכת גם על  גימטריה עברית. בכתיב חסר שהיה נהוג באותה תקופה, נרונ קסר (שמו בקרב דוברי יוונית) בגימטריה - 666.
בברית החדשה (חזון יוחנן, יג:18) מופיע המספר 666 כ-"מספרה של החיה":
בָּזֹאת חָכְמָה מִי שֶׁבִּינָה לוֹ יְחַשֵּׁב מִסְפַּר הַחַיָּה כִּי מִסְפַּר אָדָם הוּא וּמִסְפָּרוֹ שֵׁשׁ מֵאוֹת וְשִׁשִּׁים וָשֵׁשׁ

—
במספר נוסחים של הברית החדשה, כולל פפירוס 115, הגרסה הקדומה ביותר של חזון יוחנן, מופיע המספר לא במילים אלא באותיות ΧΙϚ המייצגות ביוונית את המספר 616 - גימטריה עברית של שמו הלטיני של נירון, נרו קסר.
זהותה של החיה > השקפה פרוטסטנטית

בתקופת הרפורמציה הפרוטסטנטית זוהתה החיה עם האפיפיורות. זיהוי זה מקובל גם כיום בקרב הכנסייה האדוונטיסטית.
ראו גם

מספר החיה
בבל הגדולה
"The Number of the Beast is 666", ציור בצבעי מים מתוך סדרת הדרקון האדום הגדול מאת ויליאם בלייק
אניעם

| --- | --- |
כיתוב תמונההכניסה לרובע האמנים באניעם
מדינה: ישראל ישראל
מחוז: הצפון
מועצה אזורית: גולן
גובה ממוצע: ‎426 מטר
תאריך ייסוד: 1978
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 497 תושבים
 מפת מיקום  מפה דינמית   (למפת הגליל העליון מוגדלת) אניעם(למפת הגליל העליון רגילה) אניעם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אניעם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אניעם32°57′26″N 35°44′25″E﻿ / ﻿32.9573021672739°N 35.7401659933681°E﻿ / 32.9573021672739; 35.7401659933681  heמפת היישובים של מועצה אזורית גולן (in English: Golan Regional Council) באדום - אניעם בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
http://www.koa.co.il/
אֲנִיעָם הוא מושב של תנועת המושבים השוכן במרכז רמת הגולן, כ-10 ק"מ מדרום-מזרח לקצרין.
המושב עלה ליישוב הקבע בשנת 1978. הוקם בתחילה עבור 40 משפחות השייכות לאגודה החקלאית, ומאוחר יותר הוקמו בו שתי שכונות של הרחבה קהילתית עבור 110 משפחות שנוספו למושב.
בתוך המושב הוקם מדרחוב כפר אמנים שנקרא "כפר אמנים אניעם", ובו בתי מלאכה של אמנות בקרמיקה, צורפות, ציור, פיסול, תפירה, וחנויות לחפצי אמנות. במקום גם מסעדה ובתי קפה.
הגידולים החקלאיים של תושבי אניעם הם: הדרים, גפן, זיתים ובקר.
מקור שם היישוב הוא במקרא - אניעם היה נשיא שבט מנשה שישב בתקופת המקרא באזור זה. כמו כן השם מאזכר את מאבקם של יהודי ברית המועצות לשמר את יחודם הלאומי.
גאוגרפיה

היישוב שוכן על גדתו הצפונית של אחד מיובלי נחל יהודיה - ואדי נוחיילה - טייבלה, ממערב לכביש 808 ("כביש המפלים"). הוא בגובה של 430 מטרים מעל פני הים. דרומית-מערבית ליישוב נמצאת שמורת יער יהודיה.
מעיין תות נמצא ליד הכניסה ליישוב על הכביש הראשי. המעיין הוא בריכת מים המוסתרת בתוך עצי תאנה, ושוקם כפרויקט בר מצווה ובת מצווה על ידי ילדי אניעם.
היסטוריה

היישוב הוקם על ידי קבוצת עולים מברית המועצות. הקבוצה התארגנה בשנת 1971, אולם היא התפלגה ונוספו לה חברים ילידי הארץ. רק ב-26 בספטמבר 1978 נוסד יישוב הקבע במקומו הנוכחי.
כלכלה

כלכלת היישוב מתבססת על מקצועות שונים של התושבים, ובנוסף ישנם גידולים חקלאיים של פירות הדר, כרמים, זיתים ובקר.
ריבוי האמנים באניעם הביא להקמת "כפר אמנים אניעם" בכניסה ליישוב, ובו בתי מלאכה של אמנים, גלריות לאמנות, כאשר כל אמן בנה לעצמו מבנה המיוחד לסגנון האמנותי שלו. כן קיימות באניעם חנויות בוטיק, מסעדה ובתי קפה.
באניעם יש גם צימרים לאירוח, שנהנים מקרבתו של המושב למוקדי התיירות ברמת הגולן.
לקריאה נוספת

מיכה לבנה, גולן - 20 שנה ועוד 2000, משרד הביטחון – ההוצאה לאור, 1993
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אילן גטניו, אמנות בפסגת הגולן, באתר ישראל היום, 8 בדצמבר 2017
| --- | --- |
בקרת זהויות :  NLI: 987007588172705171 
כפר האמנים באניעם
אינדוזי

קטר של רכבת ישראל המצויד במערכת האינדוזי
אינדוזי (מגרמנית Indusi קיצור של Induktive Zugsicherung אבטחת רכבות באמצעות השראות) זהו השם המקובל למערכת שנקראת באופן פורמלי PZB (ראשי תיבות בגרמנית של Punktförmige Zugbeeinflussung - מערכת נקודתית אוטומטית לשליטה בתנועת רכבות) המהווה מערכת בקרה ואבטחה לרכבות, המונעת מנהג הרכבת להתעלם מאיתותי הבקרה. המערכת פועלת באמצעות השראות מגנטית בין רכיב הנמצא ברכבת (בקטר או בקרון הניהוג) ובין רכיב המותקן במסילה בסמוך לאמצעי האיתות (בדרך כלל סימנור). הרכיב המסילתי מאותת לרכבת על מצב הסימנור הסמוך ואם הנהג מתעלם מהאיתות, נכנסת לפעולה מערכת אוטומטית הבולמת את הרכבת.
גרסאות מוקדמות של המערכת הוכנסו לשימוש בגרמניה החל משנות השלושים של המאה העשרים ומאז עברה שכלולים שונים. בנוסף לגרמניה, כיום היא נמצאת בשימוש גם בישראל ובמספר ארצות במרכז ומזרח אירופה.
תיאור המערכת > מערכת המסילה

מערכת המסילה מורכבת ממעגל RLC בעל תדירות אחת מבין התדירויות 500 הרץ, 1,000 הרץ או 2,000 הרץ. המעגל יכול להיות מקוצר באמצעות מפסק (ואז לא תתבצע כל תנודה והרכיב יהיה לא פעיל) או פעיל. למעגל עצמו אין אספקת זרם חשמלי ורק המפסק המקצר נשלט מרחוק (ביחד עם הסימנור הסמוך). מצב ברירת המחדל של המפסק המקצר הוא פתוח, כך שללא תקשורת עם מערכת השליטה, המעגל יהיה במצב פעיל. המעגלים הם בעלי הנחתה[דרושה הבהרה] חזקה יחסית.
המעגל עם תדירות 2,000 הרץ ממוקם בסמוך לסימנור ראשי, המעגל עם תדירות 1,000 הרץ ממוקם בסמוך לסימנור מקדים והמעגל עם תדירות 500 הרץ ממוקם ביניהם. כל המעגלים פעילים כאשר הסימנור הראשי מורה לעצור ולא פעילים כאשר הסימנור הראשי מורה לנסוע.
תיאור המערכת > מערכת הרכבת

מערכת האינדוזי ברכבת כוללת שני חלקים עיקריים:
מערכת הבקרה בנויה משלושה מעגלי RLC המתנודדים בתדירויות 500 הרץ, 1,000 הרץ ו-2,000 הרץ. כאשר הרכבת חולפת על פני הרכיב המסילתי, אם הרכיב המסילתי פעיל, הוא נכנס לתהודה כתוצאה מההשראה המגנטית. בשל ההנחתה החזקה של המעגל שבמסילה, הוא גורם לנפילה חדה בזרם שזורם במעגל של הרכבת שנמצא איתו בתהודה. באופן הזה מתקבל במערכת הבקרה של הרכבת איתות על מצב הסימנור הראשי הקרוב.
מערכת האבטחה של הרכבת מוודאת ביצוע של פעולות מסוימות מצד הנהג. אי עמידה בפעולות אלו גוררת בלימת חירום של הרכבת באופן אוטומטי. הפעולה הראשונה היא אישור של הנהג על קבלת האיתות באמצעות לחיצה על כפתור. אם בתוך 4 שניות מקבלת האיתות הנהג לא מאשר את קבלתו, המערכת תבצע בלימת חירום באופן אוטומטי.
במצב O (רכבת נוסעים / רכבת מהירה עם יכולת בלימה טובה) מערכת האינדוזי פועלת כדלקמן:
מעבר על פני מעגל פעיל בתדירות של 1,000 הרץ במהירות גבוהה מ-85 קמ״ש דורש האטה ל-85 קמ״ש תוך 23 שניות לכל היותר.
מעבר על פני מעגל פעיל בתדירות של 500 הרץ דורש מהנהג להאט את מהירות הרכבת ל-65 קמ״ש לכל היותר, והאטה נוספת ל-45 קמ״ש לכל היותר, בטווח של 153 מטרים ממעבר הרכבת על פני מעגל ה-500 הרץ.
מעבר על פני מעגל פעיל בתדירות של 2,000 הרץ מפעיל בלימת חירום אוטומטית באופן מיידי ללא קשר למהירות הרכבת.
אם בחלוף פרק הזמן מהירות הרכבת גבוהה מהסף המותר, המערכת תבצע בלימת חירום באופן אוטומטי.
מגבלות

המגבלה העיקרית של המערכת היא מרחק הבלימה הגדול של רכבות. גם כאשר מופעלת בלימת חירום, מרחק העצירה עשוי להיות מאות מטרים, כך שאם נהג רכבת מתעלם מסימנור אדום הרכבת עשויה להמשיך למרחק לא קטן מעבר לו בטרם תעצור עצירה מלאה ובכך לגרום לתאונת רכבת. כדי למנוע מצב כזה, המערכת אוכפת האטה כבר מהסימנור המוקדם, אך לנהג יש אפשרות לבטל את ההשפעה של האות בסימנור המוקדם אם הוא רואה שבינתיים הסימנור הראשי השתנה למצב "סע". אם פעולת הביטול בוצעה בטעות, הרכבת עשויה להגיע לסימנור הראשי במהירות גבוהה מדי ומרחק העצירה יהיה גדול מהמרחק הבטוח.
המערכת מותאמת לרכבות הנעות במהירות של עד ל-165 קילומטר לשעה. לבקרה ושליטה ברכבות מהירות יותר נדרשת מערכת משוכללת יותר כגון ה-ETCS או LZB.
מערכת האינדוזי בצד המסילה
משדר ומקלט של אינדוזי בקטר מתוצרת סימנס
יהודה סאלאס

| --- | --- |

סליאס, 2008
 לידה:  7 בדצמבר 1970 (בן 54) ירושלים, ישראל ישראל
 שם לידה:  יהודה אמויאל
 מוקד פעילות:  ישראל 
 תקופת הפעילות:  מ-2000
 סוגה:  מוזיקה יוונית, מוזיקה מזרחית
 שיתופי פעולה בולטים:  קובי פרץ, מושיק עפיה, דורון מירן
 http://www.ysaleas.com
 
יהודה סליאס (לעיתים נכתב סאלאס) (נולד ב-7 בדצמבר 1970) הוא זמר ישראלי בסגנון מוזיקה יוונית.
קורות חיים

סליאס נולד ב-1970 בשם יהודה אמויאל וגדל בירושלים.
חיבתו הגדולה של יהודה סליאס למוזיקה היוונית, נגינת הבוזוקי והשירה גם יחד, החלו כבר בילדותו. את מירב שעותיו הקדיש סליאס להאזנה למוזיקה יוונית ולנגינת בוזוקי וגיטרה. בנעוריו הופיע במועדונים כשלעיתים הוא מלווה עצמו בנגינת בוזוקי.
סליאס החל להופיע במועדון "מול הסלע" בבת ים, ולאחר מכן במועדון "הפוסידון", בו הופיע כשלוש שנים לצד זמרים רבים מיוון שהגיעו להופעות בארץ.